จีนเดินหน้าปฎิรูปอัตราแลกเปลี่ยนหยวน
จีนเดินหน้าปฎิรูปกลไกอัตราแลกเปลี่ยนเงินหยวนอย่างค่อยเป็นค่อยไปโดยคำนึงถึงภาวะแวดล้อมทางศก.
11 ต.ค. 2553

จีนเดินหน้าปฎิรูปกลไกอัตราแลกเปลี่ยนเงินหยวนอย่างค่อยเป็นค่อยไปโดยคำนึงถึงภาวะแวดล้อมทางศก.
นายโจว เสี่ยวฉวน ผู้ว่าการธนาคารกลางจีน กล่าวนอกรอบในการประชุมประจำปีของสถาบันการเงินระหว่างประเทศ(IIF)ว่า จีนยังคงเดินหน้าปฏิรูปกลไกอัตราแลกเปลี่ยนเงินหยวน แต่จำเป็นต้องดำเนินการอย่างค่อยเป็นค่อยไป เพราะต้องคำนึงถึงสภาวะแวดล้อมทางเศรษฐกิจ และปัจจัยอื่นๆอีกหลายด้าน
การประชุมประจำปีของ IIF ซึ่งประกอบไปด้วยสมาชิกจากกว่า 70 ประเทศ จัดขึ้นระหว่างวันที่ 8-10 ต.ค.ที่กรุงวอชิงตัน สหรัฐฯซึ่งจัดขึ้นในช่วงเวลาเดียวกับการประชุมประจำปีของกองทุนการเงินระหว่างประเทศ (ไอเอ็มเอฟ) และธนาคารโลก